./data/phi0914/phi001fr/phi0914.phi001fr.perseus-lat1.xml
Titus Livius (Livy)
Cn  Pompeius cum Aegyptum petisset,					iussu Ptolemaei regis, pupilli sui, auctore Theodoto praeceptore, cuius magna					apud regem auctoritas erat, et Pothino occisus est ab Achilla, cui id facinus					erat delegatum, in navicula, antequam in terram exiret  Cornelia uxor et Sex 					Pompeius filius Cypron  refugerunt  Caesar post					tertium diem insecutus, cum ei Theodotus caput Pompeii et anulum obtulisset,					infensus est et inlacrimavit;  sine periculo Alexandriam tumultuantem					intravit  Caesar dictator creatus Cleopatram in regnum Aegypti reduxit et					inferentem bellum Ptolemaeum isdem auctoribus, quibus Pompeium interfecerat, cum magno suo discrimine evicit  Ptolemaeus					dum fugit, in Nilo navicula subsedit  praeterea laboriosum M  Catonis in Africa					per deserta cum legionibus iter et bellum a Cn  Domitio					adversus Pharnacen parum prospere gestum continet